คุณคะ อยากทราบว่า หลังจากผ่าทอนซิลกี่วัน ถึงจะสามารถกินอาหารรสจัด (เผ็ด-เผ็ดมาก) ได้คะ
สวัสดีค่ะ หลังการผ่าตัดทอนซิล คำแนะนำในการทานอาหารคือ- ในช่วง 1-2 วันแรกหลังผ่าตัด ควรทานอาหารเหลว ที่ไม่ต้องเคี้ยว เช่น นมและเครื่องดื่มต่างๆ โยเกิร์ต น้ำผลไม้ ซุปต่างๆ ไอศรีม เป็นต้น และห้ามใช้หลอดดูด ให้ใส่แก้วแล้วดื่ม แต่สามารถอมน้ำแข็งได้- ในวันที่ 3-7 หลังการผ่าตัด ควรทานอาหารอ่อนนุ่มที่ไม่ต้องเคี้ยวมาก เช่น ข้าวต้มเครื่อง ไข่ตุ๋น ไข่ลวก ผลไม้นิ่มๆ เช่น กล้วย มะม่วงสุก ไม่ควรทานอาหารแข็งๆ ที่ต้องบดเคี้ยวมาก เช่น ขนมกรุบกรอบต่างๆ แครกเกอร์ คุ้กกีั เนื้อสัตว์ทอดต่างๆ ข้าวเหนียว ผักสด ผลไม้ที่แข็ง เช่น ฝรั่ง มะม่วงดิบ แอปเปิ้ล และหลีกเลี่ยงอาหารรสเปรี้ยวและเผ็ดจัด- หลังจากครบ 1 สัปดาห์แล้ว สามารถเริ่มทานอาหารแข็งได้ เช่น ข้าวสวยกับกับข้าว แต่ก็ยังไม่ควรทานอาหารที่แข็งที่ต้องบดเคี้ยวมาก เช่น ขนมกรุบกรอบต่างๆ แครกเกอร์ คุ้กกีั เนื้อสัตว์ทอดต่างๆ เป็นต้น และสมารถทานอาหารและดื่มเครื่องดื่มที่อุ่นๆ ได้ แต่ไม่ควรร้อนจัดเกินไปหลังจาก 2 สัปดาห์ไปแล้ว แผลมักจะหายเป็นปกติแล้ว ดังนั้น หากไม่ได้มีอาการอะไรผิดปกติ เช่น ไม่เจ็บไม่ปวด ไม่มีอาการตึงๆ ขัดๆ ในลำคอ ไม่มีอาการบวมทั้งในลำคอและภายนอกลำคอ เป็นต้น ก็สามารถที่จะทานอาหารต่างๆ ได้ตามปกติ